8.9.2023
FI
Euroopan unionin virallinen lehti
L 222/275
4.2.10.4.4 kohdan 3 alakohta Kanaalitunnelissa toimivan, matkustajien kuljettamiseen käytettävän liikkuvan kaluston kulkukelpoisuus on osoitettava soveltamalla lisäyksen J-1 luettelokohdassa [33] tarkoitettua eritelmää, jossa tyypin 2 tulipalo vaikuttaa veto- ja jarrutustoimintoihin; näitä toimintoja on arvioitava seuraavissa olosuhteissa — 30 minuutin ajan, kun nopeus on vähintään 100 km/h, tai — 15 minuutin ajan, kun nopeus on vähintään 80 km/h, (4.2.10.4.4 kohdan mukaisesti) kanaalitunnelin turvallisuusviranomaisen tätä tarkoitusta varten ilmoittamassa kansallisessa säännössä vahvistettujen olosuhteiden mukaisesti.
4.2.10.3.4 kohdan 3 ja 4 alakohta Jos kulkukelpoisuus on määritetty 30 minuutiksi edellä olevan kohdan mukaisesti, ohjaamon ja sen takana olevan osaston (olettaen, että palo alkaa takana olevasta osastosta) välisen palo-oven on täytettävä palonkesto- ja lämmöneristysvaatimukset vähintään 30 minuutin ajan (15 minuutin sijaan).
Jos kulkukelpoisuus on määritetty 30 minuutiksi edellä olevan kohdan mukaisesti ja jos kyseessä ovat matkustajavaunut, joista matkustajat eivät voi poistua vaunun molemmista päistä (ei läpikulkua), keinot lämmön ja tulen leviämisen estämiseksi (koko vaunun poikkileikkauksen suuruiset paloseinät tai muut palon rajoitus- ja hallintajärjestelmät, palo-ovet polttomoottorin / virtajohdin- tai ajovirtapiirilaitteita sisältävän osaston ja matkustamon/miehistötilan välissä) on suunniteltava siten, että ne suojaavat tulelta vähintään 30 minuutin ajan (15 minuutin sijaan).
7.3.2.22 Käymälän tyhjennysjärjestelmän liitäntä (4.2.11.3) Suomea koskeva erityistapaus (”P”) Edellä 4.2.11.3 kohdassa määritellyn sijasta tai sen lisäksi voidaan asentaa käymälän tyhjennystä ja septitankkien huuhtelua varten liittimet, jotka ovat yhteensopivat Suomen rataverkon radanvarsilaitteistojen kanssa ja kaaviossa AI1 esitetyn kaltaiset.
Kaavio AI 1 Käymäläsäiliön tyhjennysliitin
Pikaliitin SFS 4428, liitinosa A, koko DN80 Materiaali: haponkestävä ruostumaton teräs Tiiviste on vastaliittimen puolella.
Tarkka määritelmä on standardissa SFS 4428.